ที่ นร 1008.1/ว 8 สํานักงาน ก.พ.ถนนพิษณุโลก กทม. 1030028 เมษายน 2554 เรื่อง การปรับเงินเดือนเข้าสู่บัญชีเงินเดือนขั้นต่ําขั้นสูงของข้าราชการพลเรือนสามัญเรียน (เวียนกระทรวง กรม และจังหวัด)อ้างถึง (1) หนังสือสํานักงาน ก.พ. ด่วนที่สุด ที่ นร 1008.1/ว 28 ลงวันที่ 22 ตุลาคม 2552 (2) กฎ ก.พ.ว่าด้วยการให้ข้าราชการพลเรือนสามัญได้รับเงินเดือน พ.ศ. 2551สิ่งที่ส่งมาด้วย (1) พระราชกฤษฎีกาการปรับเงินเดือนขั้นต่ําขั้นสูงของข้าราชการพลเรือนสามัญ พ.ศ. 2554 (2) กฎ ก.พ.ว่าด้วยการให้ข้าราชการพลเรือนสามัญได้รับเงินเดือน (ฉบับที่ 2) พ.ศ. 2554 (3) แบบคําสั่งให้ข้าราชการได้รับเงินเดือนกรณีปรับเงินเดือนเข้าสู่บัญชีเงินเดือนขั้นต่ําขั้นสูงของข้าราชการพลเรือนสามัญที่ได้รับการปรับใหม่อื่นๆ - ตามหนังสือที่อ้างถึง (1) แจ้งว่า คณะรัฐมนตรีได้มีมติเห็นชอบระบบการเลื่อนเงินเดือนข้าราชการพลเรือนสามัญ และ ก.พ. ได้อาศัยอํานาจตามความในข้อ 6 ของกฎ ก.พ.ว่าด้วยการเลื่อนเงินเดือน พ.ศ. 2552 กําหนดฐานในการคํานวณและช่วงเงินเดือน และตามที่อ้างถึง (2) ก.พ. ได้กําหนดเงินเดือนสูงสุดสําหรับผู้ดํารงตําแหน่งประเภททั่วไประดับอาวุโสและประเภทวิชาการระดับทรงคุณวุฒิ เพื่อให้ส่วนราชการทราบและถือปฏิบัติ ความแจ้งแล้ว นั้น บัดนี้ ได้มีการประกาศใช้พระราชกฤษฎีกาการปรับเงินเดือนขั้นต่ําขั้นสูงของข้าราชการพลเรือนสามัญ พ.ศ. 2554 และกฎ ก.พ.ว่าด้วยการให้ข้าราชการพลเรือนสามัญได้รับเงินเดือน (ฉบับที่ 2)พ.ศ. 2554 โดยมีผลใช้บังคับตั้งแต่วันที่ 1 เมษายน 2554 ตามสิ่งที่ส่งมาด้วย (1) และ (2) และเพื่อให้การสั่งให้ข้าราชการพลเรือนสามัญได้รับเงินเดือนเป็นไปตามพระราชกฤษฎีกาและกฎ ก.พ. ดังกล่าว สํานักงาน ก.พ. จึงขอชี้แจงแนวทางปฏิบัติที่ผ่านความเห็นชอบของ ก.พ. สําหรับการออกคําสั่งในวันที่ 1 เมษายน 2554 ตามขั้นตอนดังต่อไปนี้ 1. ให้ผู้มีอํานาจสั่งเลื่อนเงินเดือนพิจารณาการเลื่อนเงินเดือนตามผลการปฏิบัติราชการของข้าราชการพลเรือนสามัญระหว่างวันที่ 1 ตุลาคม 2553 ถึง 31 มีนาคม 2554 โดยใช้ฐานในการคํานวณและช่วงเงินเดือนตามหนังสือที่อ้างถึง (1) ในกรณีที่ข้าราชการพลเรือนสามัญผู้ใดได้รับการพิจารณาเลื่อนเงินเดือนเกินกว่าเงินเดือนขั้นสูงของบัญชีเงินเดือนขั้นต่ําขั้นสูงท้ายพระราชบัญญัติระเบียบข้าราชการพลเรือน พ.ศ. 2551 หรือเงินเดือนสูงสุดที่ ก.พ. กําหนดตามข้อ 3 ของกฎ ก.พ.ตามอ้างถึง (2) ให้ผู้นั้นได้รับค่าตอบแทนพิเศษตามอัตราของผลการประเมินตามระเบียบกระทรวงการคลังว่าด้วยการเบิกจ่ายค่าตอบแทนพิเศษของข้าราชการและลูกจ้างประจําผู้ได้รับเงินเดือนหรือค่าจ้างถึงขั้นสูงหรือใกล้ถึงขั้นสูงของอันดับหรือตําแหน่ง พ.ศ. 2550 และที่แก้ไขเพิ่มเติม 2. ในกรณีที่ผู้มีอํานาจออกคําสั่งที่มีผลต่อการรับเงินเดือนของข้าราชการพลเรือนสามัญผู้ใด (ถ้ามี) เช่น คําสั่งเลื่อนระดับตําแหน่ง ให้ผู้นั้นได้รับเงินเดือนตามหลักเกณฑ์และวิธีการที่กําหนดในเรื่องนั้น ๆ 3. เมื่อผู้มีอํานาจได้มีคําสั่งเลื่อนเงินเดือนตามข้อ 1 หรือมีคําสั่งตามข้อ 2 ให้แก่ข้าราชการพลเรือนสามัญผู้ใดแล้วแต่กรณีแล้ว ให้ออกคําสั่งปรับเงินเดือนให้ข้าราชการผู้นั้นเข้าสู่บัญชีเงินเดือนขั้นต่ําขั้นสูงของข้าราชการพลเรือนสามัญท้ายพระราชกฤษฎีกาตามสิ่งที่ส่งมาด้วย (1) ตามประเภทและระดับตําแหน่งที่ได้รับแต่งตั้ง โดยปรับเพิ่มขึ้นร้อยละ 5 ตามแบบคําสั่งให้ข้าราชการได้รับเงินเดือนกรณีปรับเงินเดือนเข้าสู่บัญชีเงินเดือนขั้นต่ําขั้นสูงของข้าราชการพลเรือนสามัญที่ได้รับการปรับใหม่ ตามสิ่งที่ส่งมาด้วย (3) ทั้งนี้ หากข้าราชการผู้ใดได้รับค่าตอบแทนพิเศษตามอัตราของผลการประเมินในกรณีตามข้อ 1 และเงินเดือนที่ได้รับการปรับเพิ่มขึ้นร้อยละ 5 ยังต่ํากว่าเงินเดือนขั้นสูงของบัญชีเงินเดือนขั้นต่ําขั้นสูงท้ายพระราชกฤษฎีกาดังกล่าวหรือเงินเดือนสูงสุดที่ ก.พ. กําหนดตามกฎ ก.พ.ตามสิ่งที่ส่งมาด้วย (2) ให้ผู้นั้นได้รับเงินเดือนตามอัตราของผลการประเมิน ในกรณีที่อัตราของผลการประเมินเกินกว่าเงินเดือนที่เหลืออยู่ให้ได้รับเงินเดือนจนถึงเงินเดือนขั้นสูงตามบัญชีเงินเดือนขั้นต่ําขั้นสูงท้ายพระราชกฤษฎีกาหรือเงินเดือนสูงสุดที่ ก.พ.กําหนดตามกฎ ก.พ. ดังกล่าวก่อน แล้วนําจํานวนอัตราที่เหลือมาเบิกจ่ายเป็นค่าตอบแทนพิเศษตามระเบียบกระทรวงการคลังที่กล่าวข้างต้นโดยอนุโลม ทั้งนี้ ในการคํานวณเงินเดือนเพื่อออกคําสั่งแต่ละครั้งตามข้อ 1 ข้อ 2 และข้อ 3 ให้ถือปฏิบัติตามมติคณะรัฐมนตรี เมื่อวันที่ 22 มีนาคม 2554 ในกรณีที่มีเศษไม่ถึงสิบบาทให้ปัดเป็นสิบบาท จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโครงการปรับระบบค่าตอบแทนฯโทร. 0 2547 1379, 0 2547 14500 2547 1363, 0 2547 14020 2547 1416โทรสาร 0 2547 1362